Tramp Xitoydan tovarlarga qo‘shimcha bojlar joriy etilishini e'lon qildi

AQSh prezidenti Donald Tramp Xitoydan mahsulotlarga qo‘shimcha bojlar joriy etilishi haqida ma'lum qildi, deya xabar beradi Reuters.
Ta'kidlanishicha, gap 10%lik bojlar haqida ketmoqda - bu taxminan 200 milliard dollar. Yangi tariflar 24 sentabrdan kuchga kiradi.
Shu bilan birga, Qo‘shma Shtatlar prezidenti agar Xitoy AQShdan fermerlik yoki sanoat mahsulotlariga qarshi javob choralarini ko‘rsa, zudlik bilan bojlarni kuchaytirish bo‘yicha keyingi bosqichga o‘tish kerakligini aytgan. Bunda gap 267 milliard dollarlik bojlar haqida ketyapti.
Agentlikning ta'kidlashicha, yangi tariflar joriy etilishi kerak bo‘lgan tovarlarning dastlabki ro‘yxatidan smart-soatlar, bolalar avtoo‘rindiqlari hamda boshqa  tovarlar chiqarib tashlandi.
Eslatib o‘tamiz, avvalroq AQSh Eronni uyg‘urlarni neftga «almashtirishda» ayblagandi.